**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-testületének**

2015. október 26-án tartandó **nyílt** ülésére

**2. Napirendi pont:**

Tárgy: **Előterjesztés a házi gyermekorvosi tevékenység ellátásának felülvizsgálatára**

Előterjesztő: Varró István polgármester

Készítette: Turóczi István Zoltánné jegyző

Mellékletek száma: 1 db

Tárgyalta: Pénzügyi Bizottság

Az előterjesztés elfogadásához **egy szavazás** szükséges:

A határozathoz **minősített szótöbbség**szükséges (SZMSZ 36.§ (4) bek. alapján)

**Tisztelt Képviselő-testület!**

Mint a képviselőtestület tagjai előtt is ismert, több alkalommal tárgyaltuk azokat a lakossági panaszokat, amelyek a gyermekorvosi ellátásra vonatkoznak.

 Ilyen panaszok voltak :

* változó rendelési idő
* kevés számú rendelési idő
* rosszul felismert betegségek
* szülői panaszok az iskola egészségügyi ellátásával kapcsolatban
* kommunikációs kapcsolat hiány a háziorvosi praxisokkal
* helyettesítési problémák

Az ügyhöz hozzátartozik, hogy nem volt zökkenőmentes a „gyermekkártyák” átadása a két vegyes háziorvosi praxis által. Ráadásul több alkalommal kellett beszélgetést kezdeményezni a háziorvosokkal, a felmerült képviselői és lakossági panaszok miatt, melyet a mindenkori jegyzőkkel meg is tettem. Legutóbb Újszilváson történt találkozás alkalmával a gyerekorvos asszisztense arról tájékoztatott, hogy a gyermekorvosi praxis létszáma folyamatosan csökken júliustól szeptemberig 387 főről 337 főre csökkent Tápiógyörgye vonatkozásában. Ez köszönhető annak, hogy az elégedetlen szülök egy része Abonyba ( Dr. Ördögh György és Dr. Homoki Ildikó gyermekorvosokhoz) viszi a gyerekeket. Ezen kívül nagyszámú gyereket jelentettek át a jászboldogházi vegyes háziorvosi praxisba. A praxis létszámok változása természetesen felvet néhány orvosetikai, valamint szakmai kérdést. A szülői kéréseknek eleget kell tennie az orvosoknak.

Javaslom a képviselő-testületnek, hogy tárgyalja meg ellátási érdekből kötelezzük-e Dr. Altsach Rita gyermekorvost, hogy minden nap rendeljen Tápiógyörgyén. Amennyiben ezt nem vállalja a doktornő, javaslom a jogszabályoknak megfelelően a vegyes háziorvosi praxisok visszaállítását, és a gyermekorvosi praxis megszüntetését.

Tápiógyörgye, 2015. október 21.

Varró István sk.